№ 24 от 06.05.2022

|  |  |  |  |
| --- | --- | --- | --- |
| |  | | --- | | **Қазақстан Республикасы** |   **денсаулық сақтау министрлігі**  **БАС МЕМЛЕКЕТТІК САНИТАРИЯЛЫҚ ДӘРІГЕРІ** |  | **Министерство**  **здравоохранения**  **Республики Казахстан**  **ГЛАВНЫЙ ГОСУДАРСТВЕННЫЙ САНИТАРНЫЙ ВРАЧ** |

**ҚАУЛЫСЫ ПОСТАНОВЛЕНИЕ**

**2022 жылғы 6 мамыр № 24**

**Нұр-Сұлтан қаласы город Нур-Султан**

**Республикалық референдум алдында**

**үгіт жүргізу кезінде COVID-19**

**коронавирус инфекциясының**

**таралуының алдын алу жөніндегі**

**шаралар туралы**

Республикалық референдумға дайындық және оны өткізу кезінде халық арасында COVID-19 коронавирус инфекциясының таралуының алдын алу, азаматтардың өмірі мен денсаулығын қорғау мақсатында, «Халық денсаулығы және денсаулық сақтау жүйесі туралы» 2020 жылғы 7 шілдедегі Қазақстан Республикасы Кодексінің 104-бабының 1-тармағына сәйкес **ҚАУЛЫ ЕТЕМІН:**

1. Қоса беріліп отырған Республикалық референдум алдында үгіт жүргізу кезінде COVID-19 коронавирус инфекциясының таралуының алдын алу жөніндегі шаралар бекітілсін.

2. Облыстардың, республикалық маңызы бар қалалардың және астананың бас мемлекеттік санитариялық дәрігерлері облыстардың, республикалық маңызы бар қалалардың және астананың аумақтық сайлау комиссияларымен бірлесіп өңірлердегі эпидемиологиялық жағдайды ескере отырып, санитариялық-эпидемиологиялық саламаттылықты қамтамасыз етсін.

3. Облыстардың, республикалық маңызы бар қалалардың және астананың әкімдері, облыстардың, республикалық маңызы бар қалалардың және астананың аумақтық референдум комиссиялары осы қаулыны жұмыста пайдалануды қамтамасыз етсін.

4. Осы қаулының орындалуын бақылауды өзіме қалдырамын.

5. Осы қаулы қол қойылған күннен бастап күшіне енеді.

|  |
| --- |
| **Қазақстан Республикасының**  **Денсаулық сақтау вице-министрі –**  **Қазақстан Республикасының**  **Бас мемлекеттік санитариялық дәрігері А. Есмағамбетова** |

**КЕЛІСІЛДІ**

Орталық референдум комиссиясы

отырысының

2022 жылғы «6» мамырдағы

№ 32 хаттамасы

|  |  |
| --- | --- |
|  | Қазақстан Республикасының  Бас мемлекеттік  санитариялық дәрігерінің  2022 жылғы «6» мамырдағы  № 24 қаулысымен бекітілді |

**Республикалық референдум алдында үгіт жүргізу кезінде**

**COVID-19 коронавирус инфекциясының**

**таралуының алдын алу жөніндегі шаралар**

**1. Жалпы ережелер**

1. Осы Республикалық референдум алдында үгіт жүргізу кезінде COVID-19 коронавирус инфекциясының (бұдан әрі – КВИ) таралуының алдын алу жөніндегі шаралар КВИ-дің таралуымен байланысты тәуекелдердің алдын алу, санитариялық-эпидемиологиялық саламаттылықты және азаматтардың денсаулығын қорғауды қамтамасыз ету мақсатында әзірленді.

2. Үгіт жүргізу кезінде:

1) үгіт іс-шараларын халықтың көп жиналуын болдырмайтын алаңы бар үй-жайларда өткізуді;

2) адамдардың көп жиналуына жол бермей, үгіт іс-шараларына қатысушылардың ағынын реттеуді;

3) үй-жайларда желдеткіш/ауа баптау жүйелерінің үзіліссіз жұмыс істеуін;

4) жасанды желдету жүйесі болмаған жағдайда үй-жайды жүйелі желдетуді;

5) үй-жайларды және барлық жұмыс беткейлерін жуу құралдарын қолдана отырып, ылғалды жинау жүргізуді қамтамасыз ету қажет.

3. Республикалық рефенердум алдында үгіт жүргізу кезінде санитариялық-эпидемиологиялық саламаттылықты және азаматтардың денсаулығын қорғауды қамтамасыз ету жауапкершілігі іс-шараларды ұйымдастырушыларға жүктеледі.

**\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_**

**Согласовано**

06.05.2022 14:32 Тилесова Айгуль Шарапатовна

06.05.2022 14:37 Ахметова Зауре Далеловна

06.05.2022 14:46 Садвакасов Нуркан Олжабаевич

**Подписано**

06.05.2022 15:04 Есмагамбетова Айжан Серикбаевна